નવસારી નગરપાલિકાની બુધવારે મળેલી બજેટ સભામાં ધારણા મુજબ જ ભારે ધાંધલ ધમાલ થઈ હતી. જોકે ભારે શોરબકોર વચ્ચે રૂ. 344 કરોડના કદના 77 લાખની પુરાંતવાળુ બજેટ મંજૂર કરવામાં આવ્યું હતું. બજેટમાં એકત્રીત મિલકત વેરામાં આગામી વર્ષે 10 ટકાનો વધારો કરાશે તથા પાલિકાની વેરા વસૂલાત થકી રૂ. 13.60 કરોડ મેળવવાની આશા વ્યક્ત કરાઈ છે. નવસારી નગરપાલિકાની ખાસ સામાન્ય સભા બુધવારે પાલિકાના સભાખંડમાં યોજાઈ હતી.